Han er en af de bedste i verden til det, han gør, og sammen med resten af holdet bliver han hyldet af millioner. Mød den 20-årige Andreas Højsleth, som lever fedt af noget, man virkelig ikke kunne for 10 år siden - computerspil.

Jesper Bruun, f. 1980, er journalistpraktikant for Finans. Jesper er under uddannelse på Danmarks Medie- og Journalisthøjskole og er tidligere uddannet ingeniør og multimediedesigner. Før karriereskiftet til journalistik har han i flere år arbejdet som rådgivende ingeniør primært med fokus på forurening i jord og indeklima. Ingeniørkunsten er udtryk for en medfødt interesse for teknik og naturvidenskab, som Jesper forventer at tage med sig i sit liv som journalist. Sideløbende har Jesper i mange år arbejdet som fotomodel, hvor han i 2012 blev kendt som verdens mest downloadede mand. I fritiden forsøger han at ramme golfbolde, og ellers løber han rundt i mudderet i skoven syd for Aarhus.

Fans i tusindvis ser skiftevis jublende og nervøst neglebidende til, når de to hold på hver fem mand tørner sammen i en støvet, faldefærdig bydel i noget, der ligner et land i Mellemøsten. De to hold er ikke iført grønsværens farverige shorts med matchende T-shirts, men i stedet enten sort eller kamuflage, og det er ikke en læderbold, der bliver udvekslet mellem spillerne, men derimod patroner, sprængstoffer og stikvåben. For stik imod enhver tanke om god sportsånd gælder det faktisk om at dræbe det andet hold, mens man sniger sig af sted i ly af rustne olietønder og graffitimure.

Vi befinder os ikke i et dunkelt dystopia frit fantaseret over Stephen Kings "The Running Man" fra 1982, hvor deltagere i et tv-show udspiller et makabert scenarium. De voldsomme og blodige kampe, hvor maskingeværsalver runger gennem tomme gyder, finder derimod sted i en virtuel verden fra en stor scene, hvor de i alt 10 spillere sidder svedende, badet i rampelysets skær, ved hver sin computer og holder vejret i håbet om holdets sejr...